દાદર સ્ટેશન પરના ક્રોસ-અૉવર બ્રિજ અને અંધેરી સ્ટેશન પરના સાંકડા દાદરા `ડેન્જર ઝોન'માં આવે છે. દાદરના બ્રિજ પર મધ્યમાં લાઇટના બે થાંભલા અને સુરક્ષા ગાર્ડ હોવા છતાં પણ ગિરદીનો ફાયદો ઉઠાવી મહિલા સાથે અણછાજતું વર્તન થવાના કિસ્સા બને છે. અંધેરી સ્ટેશન પર સૌથી વધુ ભીડ હોય છે અને આ દાદરા પર છેડતીની ઘટનાઓ વધારે ઘટે છે. તેમ જ અંધેરી સ્ટેશનના શૌચાલય પણ છાપરા વગરના છે જેને લીધે સુરક્ષાનો પ્રશ્ન ઊભો થાય છે. હાલ પુરુષ અને મહિલા આરપીએફ અધિકારીઓ આવાં સ્થળે તહેનાત રહે છે, પણ બહુ જ જલદી શૌચાલયો પર છાપરાં મૂકવામાં આવશે.